MÚSICA SUAVE
La lliteratura asturiana ta viviendo'l so meyor
momentu hestóricu.
En cantidá y en calidá.
Nunca tuviemos tantes muyeres escribiendo n'asturianu
y gallego-asturianu al mesmu tiempu.
Pero la meyor forma de conocer les sos obres
ye nes llibreríes.
"Güei voi rematar el mio viaxe al traviés
de la lliteratura asturiana con voz de muyer.
Esther Prieto, editora y escritora,
ponme sobre la pista de llibros interesantes, pero tamién
de cómo conocer lo fecho nos 40 años últimos nesti ámbitu".
SINTONÍA DEL PROGRAMA
'Subtítulos, TIPOGRÁFICA'
"Nos años finales del Franquismu, Amigos del Bable
y dempués Conceyu Bable entamen un movimientu
de recuperación de la llingua asturiana
que tien la puesta en valir de la lliteratura
un papel bien importante.
La muyer diba ser tamién parte d'esti cambiu
del paradigma de la llingua y la lliteratura asturianes".
-La xente más mozo nun se fai una idea de...
lo gris y lo negru que yera vivir n'aquellos...
Yo tenía 14-15 años cuando morrió Franco, pero soi consciente
de la grisura, la negrura, d'aquella vida.
La Transición foi como abrir
les ventanes y qu'entrara la lluz.
Y ahí diose tou: eclosión feminista,
eclosión de la música, eclosión de la cultura,
eclosión de la muyer
nel trabayu, na universidá.
-Creo que les muyeres qu'entamaron a escribir nel Surdimientu yera
tamién por militancia.
Porque taba viéndose la falta
de que si había pocos referentes d'homes,
de muyeres nun había nenguna.
Entós, había qu'escribir, había que dexar
la pallabra de la muyer ehí.
Y el Surdimientu daba la oportunidá
de que la muyer tuviere
nesi contestu, nesi arrincar con...
Y que nun nos volviera más a pasar. Alcuérdome de...
situaciones nes que se dicía
qu'una llingua tenía que tener lliteratura.
Entós, yá se ponía en dubia que l'asturianu tuviera lliteratura.
Había que tar siempre xustificándolo.
Una de les coses que yo pienso que les muyeres,
munches de les qu'entamaron a escribir, yera:
a partir d'agora nun va haber que xustificar porque equí tamos.
Los homes tán y nosotres, tamién.
Nun va haber falta buscanos porque vamos intentar tar ehí,
que se nos vea.
-El Surdimientu, claro.
Teniendo en cuenta que'l Surdimientu foi
un momentu de cambiu social importante.
Sobremanera, cuando empecé a conectar col movimientu foi nos años 90,
que ye cuando creo que'l movimientu de les muyeres
s'empezó a manifestar más.
Y tamién coincidía col cambiu social
nel que les muyeres empezaben a visibilizase.
Y el tema del feminismu dexó de ser un tabú pa ser una bandera.
Yo creo que foi la revolución.
De fechu,
de los 90 casi tolo que vengo lleendo ye de muyeres.
Lo siento. RI
-Creo que'l Surdimientu foi
fundamental, imprescindible.
Dende Conceyu Bable en 1974 hasta agora.
Yera algo necesario.
Algo que tenía qu'haber.
Hubo un antes y un dempués.
Creo que les muyeres yá yéramos universitaries
y yá teníemos nesi momentu
intereses lliterarios.
Yo polo menos vi la necesidá como filóloga
de da-y espaciu al asturianu
en medios y en llugares onde nun había llegao tovía,
como los llibros, los medios de comunicación.
Pa mí yera algo... Aprendiéronme
a querer la llingua
los profesores de la facultá.
Y yo pensé que tenía que facer algo al respecto.
-Col Surdimientu la muyer na lliteratura...
A ver. El Surdimientu produzse
n'una sociedá mui diferente, mui...
La Transición.
La muyer empieza a dexase ver en tolos ámbitos.
Na sociedá, lo primero.
Ye normal que na lliteratura tengamos algo que dicir.
Gracies, gracies a les pioneres,
a les clásiques y depués, a les muyeres que me precedieron
nos años 70, 60, 80,
güei tenemos un montón de muyeres faciendo lliteratura
bien bona y bien guapa.
-Les primeres voces del Surdimientu, la primer xeneración,
como algunos críticos lo denomen,
los más conocíos son paisanos, son homes.
Empezando por García Arias,
Lluis Xabel Álvarez y Xuan Xosé Sánchez Vicente,
que son les figures de referencia.
Los trés escribieron. Los trés tienen obra lliteraria.
Lo que pasa qu'a la vera sí qu'había muyeres tamién,
pero que nun empezaron a escribir hasta más tarde.
Por exemplu, nesi primer momentu
con Conceyu Bable ta María Teresa González,
lo que pasa que nun publica hasta los años 80-90.
Y ye una de les escritores que más me presta
de tol panorama o de tol Parnasu asturianu
de tolos tiempos.
Amás, ella...
Hai que tener en cuenta que foi una persona que se formó
a sigo mesma porque
por razones familiares tuvo qu'empezar a trabayar mui nena.
Con 13, 14, 15 años.
A la escuela nun pudo dir muncho, pero tenía eses inquietudes.
Igual hai un enllaz. RI
O toi dándome cuenta agora. En toa una serie d'escritores.
-Foi un cambiu radical. Cambiáronse
los temes que se trataben.
Entró l'erotismu, la política, les cuestiones sociales.
Entró...
una serie de temes qu'enantes nun se tocaben.
Y l'espoxigue de la prosa foi mui importante tamién.
Y entró,
que ye onde quiciás queremos llegar, la muyer a lo grande
na creación lliteraria.
-Supuso la rotura, al mio mou de ver...
La muyer llegó...
na lliteratura del Surdimientu a temes
que nun se trataren hasta esi momentu dende'l puntu de vista femenín.
La xeneración anterior digamos que...
yera un tipu de lliteratura mui...
Diba dicir floxo.
Non floxo, pero
con temes populares, costumistes,
como faciendo risión, sin afondar no que ye la esencia
de la muyer, del sentimientu.
Y col Surdimientu llogróse llegar
a temes qu'hasta esi momentu nunca se trataren tanto na narrativa
como na poesía.
Y la figura de les muyeres
llegó a...
a cumales verdaderamente
fundamentales pal desarrollu del idioma.
Diose un procesu de normalización tanto
no social como no lliterario. Diben a la par.
Tou diba surdiendo de mou natural porque nun podía ser d'otra manera.
-Hai que dicir qu'hai una diferencia grande ente la primera xeneración
del Surdimientu y la segunda.
Na primera -tovía me di cuenta yo l'otru día estudiando un rollu-,
predominen los homes claramente.
Ye na segunda xeneración del Surdimientu
cuando les muyeres tamos
al mesmu nivel.
MÚSICA SUAVE
Si hai un llugar nel que podemos dicir que ñació
la nueva lliteratura asturiana
a partir de los años 70 y, sobremanera, de los 80
ye nes facultaes d'Humanidaes de la Universidá d'Uviéu.
"Equí xuntáronse figures emerxentes de la lliteratura asturiana
de la segunda xeneración del Surdimientu.
Quiciabes la primera na que la muyer tien
una presencia equiparable a la de los homes.
Ye nesti llugar onde ñaz con más puxu'l Surdimientu.
Un movimientu cultural que camuda la situación de la llingua asturiana
y que fai un esfuerzu pergrande
por crear una lliteratura al altor de los tiempos.
Tien delles xeneraciones y va evolucionando
dende los años 70 hasta'l cambiu de sieglu".
-El Surdimientu,
seguramente porque formo parte d'él, igual lu tengo un poco idealizáu,
pero tengo que dicir que creo que marca un momentu realmente
estraordinariu de la lliteratura asturiana.
N'aquellos últimos años 70,
onde hai tou un movimientu de tresformación cultural n'Asturies,
que va más allá de lo lliterario. Ye un movimientu
que tien otra propuesta p'Asturies,
pa la cultura, pa la llingua, pa la música.
Con dignificación y una puesta en valor de tolo que ye
ser Asturies y ser d'Asturies.
Entós, nesi momentu
surde esi movimientu lliterariu
al que yo xeneracionalmente pertenezo anque m'incorporo tarde.
Y creo qu'escribo porque esiste esi movimientu, sinón nin siquiera
me...
Nin siquiera me hubiera puesto a escribir.
Y pienso que ahí tán seguramente
les meyores voces de la lliteratura non asturiana,
sinón de la lliteratura peninsular
de les últimes décades del sieglu XX.
-Ser escritora sigue siendo más difícil que ser un escritor,
porque creo que nel momentu que dices que yes una muyer
tovía hai un prexuiciu de que tienes qu'escribir un tipu de lliteratura
y d'una manera.
Creo que tovía güei nos tán poniendo alguna traba.
-La muyer tardó
n'incorporase a la escritura lliteraria.
Foi María Teresa González.
Foi Berta Piñán.
Casi podríemos dicir que les primeres
que dan el pasu alantre
d'empezar a crear una lliteratura
que podemos ver claramente
integrada dientro del Surdimientu.
Tamién, Sabela Fernández.
Y algunes otres autores
que nun llegaron a recoyer en llibru la so obra lliteraria.
-La incorporación de les muyeres al arte y a la lliteratura
ye algo no que nosotres como escritores tamos inmerses.
Nesi procesu temporal, con una cronoloxía determinada,
creo que sí coincide con bastante precisión
que la incorporación más masiva a la Universidá,
que ye la mio xeneración,
y polo tanto a un conocimientu formal y a un aprendizaxe formal superior,
coincide cola xeneración
que tamién somos la segunda xeneración del Surdimientu.
D'ehí que la nuestra presencia como muyeres escritores
nesa xeneración ye lóxico que seya mayor.
Y depués tán los azares, los azares biográficos
y los de la hestoria.
Pero hai una correspondencia importante
ente la incorporación masiva de les xeneraciones
de muyeres asturianes a la universidá
y a un aprendizaxe formal superior cola incorporación a la lliteratura
en xeneral. Y a l'asturiana, en particular.
-Home, yo creo que supón tou, pero...
Nun sé si ye primero'l güevu o la gallina. Esplícome.
Na primer xeneración del Surdimientu
la presencia de la muyer
prácticamente brilla pola ausencia d'ella.
Salvo esceiciones.
Na segunda xeneración yá hai más.
Creo qu'eso ye namás que reflexu d'una sociedá,
la española, qu'acaba de salir
d'una dictadura.
Amás, onde la muyer yera una menor d'edá perpetua.
A fin de cuentes,
depués de casase, pa trabayar
tenía que pedir permisu al home.
P'abrir una cuenta bancaria tenía que pedir permisu al home.
Yera una menor d'edá.
-Creo que foi...
una toma de conciencia de que teníamos una llingua
y una cultura qu'había que dignificar.
Y entamó a rompese con tolo qu'había.
Entamamos a probar diferentes xéneros,
diferentes maneres d'escribir.
Entamamos a ver munches muyeres qu'escribíen porque...
Sé qu'hai tovía muncha más presencia de los homes
o vese muncho más a los homes qu'a les muyeres.
Sicasí, hai munches muyeres del Surdimientu
mui importantes na nuesa lliteratura.
-Ye mui interesante cómo les muyeres escritores,
a partir de la segunda xeneración del Surdimientu,
apaecen nes revistes non sólo publicaes,
sinón tamién editando y faciendo les revistes.
Berta Piñán yera la coeditora d'Adréi.
Y na revista Formientu, nel conseyu redaición,
nestos momentos tenemos a Claudia Elena Menéndez.
Nes revistes que van saliendo,
con alguna esceición,
les muyeres tán mui presentes. Podemos citar tamién
a Esther Prieto, que lideró dellos proyeutos editoriales y de revistes.
-La revista Adréi, como casi tolos proyeutos de los 90,
finales de los 80 algunos incluso,
yera un proyeutu que salía de la pasión
y de la llibertá total que teníemos,
porque la estrema xuventú tien una cosa maraviyosa que ye
esa llibertá del tiempu per delantre.
Entós pensábemos que'l tiempu diba seguir siempre per delantre
y queríemos facer proyeutos que tuvieren un gran alcance de futuru.
Y pensando en qué coses podíemos facer
pensamos n'una revista puramente lliteraria.
-N'Asturies,
nel Occidente d'Asturies y nel de la provincia de Lleón
hubo un resurdir importante de la lliteratura de muyeres.
Hubo una revista fai años yá,
fai 30 años, que se llamó El Calecho,
que tuvo bastante difusión.
Y llama l'atención cómo predominantemente
les composiciones lliteraries, especialmente poétiques,
yeren de muyeres.
Cómo elles fueren les que más s'interesaren
en vincular una creación lliteraria
cola tradición qu'hubieren sentío en casa.
Y entós,
vemos posteriormente, agora por exemplu, acaben de salir
un par de llibros de xente
de Babia y de Cagual.les,
que son xente moza pero tamién son muyeres, y lo mesmo vémoslo
nel restu d'esti dominiu.
Tiense falao munches vegaes
de la diferencia ente la población d'homes y muyeres,
pero polo menos nel Occidente creo qu'hai un protagonismu
especial de la lliteratura fecha dende la perspeutiva
de la situación de la muyer.
-Pienso que ye un panorama rico.
Mui rico, porque hai...
un peteiro importante... Quiero decir,
dientro de tol conxuntu
de xente qu'agora mesmo escribe en gallego-asturianu,
la presencia de les muyeres ye mui importante.
Hai munches.
Pienso que...
non sólo hai munches, sinón que hai xente
que lo ta faciendo mui bien, que ta habiendo publicaciones
que tienen un pesu
importante, qu'enriquecen muncho, de xente
como María José Fraga, Belén Rico,
Aurora García Rivas.
Como Marisa López Diz,
qu'escribe tanto n'asturianu como en gallego-asturianu.
Creo que'l momentu de la lliteratura ye mui bono.
Meyor de lo que seguramente foi
hai años.
-Creo que...
la presencia de la muyer nel Surdimientu
tien quiciabes una...
recepción...
más igualitaria.
Siendo conscientes -y qu'esto s'entienda-,
qu'hai muncho trabayu por facer.
MÚSICA SUAVE
Una parada nel camín pa esfrutar de la llectura
ye la meyor fórmula pa reflexonar.
Y dame a siguir afondando nel momentu que viven
les muyeres escritores n'Asturies. "Pensando...
Les escritores del Surdimientu nun salieron de la nada.
Como viemos n'otros capítulos,
la lliteratura asturiana aportaba modelos y autores
de gran simbolismu, pero
¿qué signifiquen pa les escritores d'anguaño?".
-Personalmente,
les escritores clásiques asturianes
son un referente
en rellación col so trabayu,
al facer un esfuerzu
por escribir y amás, por escribir n'asturianu.
En cuanto a la obra que fixeron,
nun creo que tenga meyor trescendencia
o repercusión no que yo escribo.
-Cola lliteratura escrita por muyeres,
digamos clásica, pásame como cola lliteratura
escrita por homes, que ye difícil tomala como modelu.
Porque les referencies yá nun nos valen
y porque estilísticamente tampoco tien muncho valor.
Sí m'identifico muncho cola figura
de Xosefa Xovellanos, que me paez una muyer
mui valiente y muncho más radical políticamente que l'hermanu.
Y eso valórolo.
Casi toes les qu'escribieron n'asturianu,
Enriqueta González Rubín y Matilde de Soignie tamién tuvieron
trayectories vitales poco convencionales.
Esa rebeldía d'elles préstame. Pero copiar l'estilu, non.
-Tola nuestra lliteratura clásica asturiana tien que ser
una referencia.
Pero non no estrictamente lliterario. Tien que ser una referencia
porque esa ye la nuestra hestoria, la nuestra tradición.
Igual que n'otres lliteratures, yo que soi llectora
de lliteratura castellana, non tola lliteratura tradicional
o castellana tien pa mí una importancia.
Sólo algunos autores.
Dende llueu, la nuestra tien que ser una referencia porque tenemos
el deber y la obligación de conocela, que non d'imitala.
Sinón de conocela y de saber, esa cadena que vamos construyendo
ente toos y ente toes, en qué momentu tamos y en qué momentu tuvo.
-Home, son un referente.
Tamién ye verdá que...
cuando les ves y les llees son un referente que tán ahí
y que son importantes,
pero que de dalguna manera a partir d'elles surdieron munchos.
Na mio lliteratura, no que faigo, ye simplemente un referente.
Tán ahí. Conózoles. Paezme importantes.
Abrieron un camín.
Pero son d'una época, un momentu.
Y hai que da-yos la importancia que tengan,
pero creo qu'agora vamos por otros caminos y por otros derroteros.
-Como autora moza y como persona que nun ta...
Digamos que ta escolarizada na lliteratura
castellana más que n'asturiana, porque
realmente ye un camín que tienes qu'andar tu,
el de la lliteratura asturiana clásica,
yo véoles más como referente...
Como enseña más que como...
O seya, la figura d'estes autores
más que como referente lliterariu.
Anque sí que me prestó muncho descubrir la obra
d'Enriqueta González Rubín porque me paeció que tenía
perspeutives interesantes,
que nun yera simplemente una autora muyer, sinón que tenía
dalgo, un niciu de perspeutiva de xéneru no qu'escribía.
-Creo que los escritores quiciabes más mozos
vemos un poco más
alloñaos a escritores como Xosefa Xovellanos.
Anque los temes que trate
del amor
o ciertes pingarates crítiques
sí que seyan actuales,
tamos más avezaos a la lliteratura d'otres escritores,
como Enriqueta González Rubín,
porque al final
tenemos una mentalidá que ta yá más formada dende'l S. XIX
y col Romanticismu. Y valoramos otru tipu de manifestaciones.
Creo que ye una forma de velos más cerca.
-Les autores y los autores tienen pesu porque tán ehí.
Y son una fonte de conocimientu.
Amás, creo qu'otra carauterística
ye qu'utilicen
una llingua mui viva, mui viva.
Poco impostada. Nun son neofalantes quien escribe n'asturianu.
Respecto de les autores muyeres,
despiértenme curiosidá tamién.
Interés.
Pol fechu de ser muyeres.
Y d'intentar rescatar,
ponese en pie d'igualdá.
Non porque seyan muyeres, sinón pol valir
de la obra que tienen.
-Cuando entamé a escribir n'asturianu,
nun yeren
referencia nenguna,
pero tengo que confesar que nin homes nin muyeres.
Realmente yo creo que...
Nun sé si la mio xeneración o yo en particular pequémos
un pelín de soberbia. Seguramente.
-Cuando entamé a escribir...
Más bien, cuando entamé a entrar en contautu
cola conciencia de que teníamos una llingua,
entamé a lleer muncho. Y entamé con autores
clásicos, como todos.
Dende Pin de Pría
cola so poesía más sensible
hasta Fernán Coronas, que yera más...
más reivindicativu.
Sí. Influyéronme...
Yo cuento que tolos autores
influyeron a tol mundu porque lleíamos tolo que pillábemos.
Dende María Xosefa Xovellanos, Enriqueta García,
María Balbín, que yera la mio bisgüela y teníalo en casa.
-Creo que tuvimos casi que crear, salvo esceiciones.
Crear nosotros una propia
tradición que tuvimos que buscar fuera de...
de la lliteratura asturiana.
Munches veces tamién fuera de la castellana.
Fundamentalmente, na inglesa.
MÚSICA SUAVE
La Casa Malva,
un símbolu al mesmu tiempu del cambiu y de les dificultaes
que siguimos teniendo les muyeres na vida,
porque aínda queda muncho camín por andar.
"Nos últimos años vien falándose muncho de la incorporación
de la muyer a la lliteratura asturiana,
pero ¿qué xéneros tienen una mayor presencia?
¿Por qué la muyer sigue prácticamente ensin escribir
noveles mientres son una referencia innegable na poesía asturiana?".
-Quiciabes porque...
la novela lleva munchu tiempu. Eso sí que ye verdá.
La poesía ye más fragmentaria. La poesía
permite tamién de dalguna manera
conectar con esa corriente tan potente qu'había
nos años 80 con estes revistes. La novela nun pue apaecer
en revistes.
Creo que ye una entruga complicada.
Porque la novela depende muncho de tiempu, del mercáu, del dineru,
de munchos aspeutos que tienen que ver cola configuración
y cola institucionalización del campu lliterariu,
que quiciabes la poesía tea un poquiyín más al marxe.
-Lo que ye mui claro ye que la presencia na poesía de la muyer
na lliteratura asturiana ye mui clara y determinante.
Hai munches muyeres qu'escribieron poesía.
Munches muyeres qu'escribieron y qu'escriben mui bien.
¿Por qué hai tantes muyeres nesi territoriu
cuando nun les hai n'otros? Nun lo sé.
Creo qu'en parte,
dende'l sentíu negativu, igual pue tener que ver
con que, a fin de cuentes, a les muyeres
permitíase-yos o facíen llabores
que yeren secundaries, que nun tenían muncha importancia.
Como la lliteratura asturiana nun tenía muncha importancia...
Nun sé si me tás entendiendo por ónde voi.
Facíen un tipu de trabayu que paecía que nun diba tener
muncha trescendencia. Que depués acabó por tenela.
Pienso que vien, en parte, d'eso.
Y tamién de que facer una obra narrativa importante
requier un tiempu, un trabayu, una situación social
y económica que munches muyeres nun teníen.
Y siguimos ensin tener. RI
-Cuéstame muncho creer que nun haya muyeres interesaes
n'escribir n'uno u otru xéneru.
Quiciás tán ehí y necesitamos descubriles.
Y necesitamos da-yos un ámbitu nel que puedan salir y dicir:
"Esto ye lo que facemos les muyeres nesta otra lliteratura.
Queremos que nos veáis".
-Escribir siendo muyer tien una...
Tien una perspeutiva temporal y vital nel sentíu
de que sobremanera n'una determinada edá,
cuando entres nel ámbitu de la crianza,
el tiempu d'escribir ye menor
al que pue tener un home qu'escribe.
Eso nun debiera ser asina, porque ye verdá que debería ser
una crianza compartida,
pero na mayor parte de los casos nun ye asina.
Creo qu'eso sí qu'esplica munchos fenómenos,
como que la muyer n'Asturies
tea más cercana a la lliteratura de tipu poema,
que pues facer con menos tiempu.
Y non tanto a una novela lliteraria, que necesites más tiempu pa facela.
O muyeres que ves qu'a lo llargo de la so trayectoria lliteraria
n'un determináu momentu vital tiren más
hacia un tipu de lliteratura y cuando yá lleguen a un momentu
vital onde la crianza yá ta superada, tírense hacia otru.
Empiecen a metese más pola novela.
Creo que sí que tenemos una serie de condicionantes vitales
qu'un paisanu nun tien
o nun tuvo na tradición lliteraria asturiana,
porque eso d'escribir yera mui importante
y sí lo facía.
Les muyeres tamos condicionaes por ello.
-Esa...
escosura de narradores de novela
n'asturianu nun tien más esplicación que ye que les muyeres
nun escribieron noveles hasta que nun escribió Esther Prieto
"Güelu Ismail". Esa ye la esplicación.
¿Por qué optaben por otros xéneros? Hai munches razones.
La primera, l'ausencia de modelos.
Y la falta d'identificación colos modelos esistentes.
Una muyer cuando se pon a escribir, como un home, escueye
a qué comunidá quier pertenecer.
Y la comunidá a la que queríen pertenecer yera otra.
Yera la de les narradores de cuentos o yera la de poetes.
Incluso, la d'escritores d'ensayu.
Les escritores de los 40 años caveros
son muyeres con una formación académica importante,
que podríen escribir n'otres llingües y que tamién lo faen,
pero que tienen esa fidelidá pa col usu del asturianu
y el gallego-asturianu,
que lleva a estes muyeres a asumir esi compromisu.
-Yo escribía antes, pero en castellano.
Yo tengo una educación,
por los años en que nací,
en que todo lo que fuera asturiano torgábenlo pero terrible.
Mandábente falar castellano
y toes eses coses.
Yo tengo un fonderu raigañu con Castiella
porque el padre míu...
era castellano.
Y en casa era de esto que:
"Tienes que falar castellano. Lo asturiano no ye fino.
Tienes que ser fina". Eses coses de aquella época.
Yo tengo delles coses escrites y varios trabayos que hice
con la emisora Radio Gijón de entonces.
Pero casi todo en castellano.
Pero llegó un momento
en que cogí otra personalidad, otra manera, y dije:
"¿Por qué me están prohibiendo estes coses?".
Además, voy a ver qué ye lo que hay de distinto
entre lo que yo hacía y el castellano.
Resulta que me apunté, pero ya mayor,
con fíos y todo,
apuntéme a la Universidad Popular.
Ahí topé con Carlos Rubiera.
-Yo empecé a escribir en asturiano
porque a mí de pequeña mujeres
que me criaban,
que ayudaban a mi madre,
una mujeres que eran mis niñeras.
Tenía varias.
Entonces, yo...
Me hablaban en asturiano.
El asturiano era para mí
tan importante como el español.
Yo hablaba en las dos lenguas.
Sin ningún problema.
Nunca se me pasó por la cabeza
que alguien considerase
que el asturiano era una lengua inferior.
Inferior a la otra mía.
Para mí eran dos iguales.
Y cuando crecí, pues por eso
escribí en español,
pero un día dije:
"Voy a hacerlo en asturiano. ¿Por qué no?".
Y empecé.
-Escribo en gallego-asturianu
porque ye la mio llingua, porque ye la mio llingua materna.
Cuando empecé a facer pinitos escribiendo, hai munchos años,
escribía en castellán porque nun tenía...
Nun taba alfabetizada en gallego-asturianu.
Nun tenía les ferramientes pa facelo.
Y nunca me convenció lo qu'escribí. Siempre me paecía que...
que -y faltaba algo, que nun llegaba
o que nun tresmitía lo que yo quería tresmitir.
A raíz de descubrir la lliteratura n'asturianu,
empecé a pensar: "Vamos ver.
Si esta xente pue escribir n'asturianu y pue escribir tan bien
y una llingua que nun ye de mio
tresmíteme tantes emociones y tantos sentimientos,
tien que poder facese na mio llingua tamién".
Cuando m'alfabeticé, cuando tuvi les ferramientes pa poder facelo,
empecé a facelo.
Independientemente de que lo qu'escribo seya
meyor o más ruin, guste más o menos,
yo sí m'identifico con ello y sí me reconozo ehí.
Básicamente, porque ye la mio llingua materna, la llingua na que sé
espresar con plenitú
lo que quiero dicir.
Tamién por una cuestión reivindicativa.
Porque tengo mui claro que ye una llingua
que tien un grave peligru agora mesmo
de desapaecer y de que nun-y quede
muncho tiempu.
Tengo tamién mui claro que sedría una perda irreparable y un error
mui grave que desapaeciese. Nun quiero que seya
una llingua más del panteón de llingües muertes.
Quiero que siga viva.
-Escribo según pienso.
Escribo pa sacar fuera lo que llevo dientro.
Ye como una fame. Ye como una necesidá
de sacar fuera lo que yá nun te cabe.
Y tien que ser n'asturianu porque yo nun pienso n'otru idioma.
Aparte d'eso, de lo qu'implica a nivel personal,
que ye una necesidá,
considero mui importante escribir n'asturianu,
pa quien tea nel mio casu y pa quien non,
como llabor reivindicativa d'una llingua
que quieren minorizar, una llingua a la que tán
continuamente
frenando y poniendo torgues.
Y queriendo facer desapaecer.
Ye mui importante'l llabor de los y les escritores
pa frenar el desaniciu de la llingua asturiana.
-La mio llingua materna ye l'asturianu.
Lo que ye la poesía sal del alma.
Cuando escribe l'alma, escribes na llingua mui a gusto,
na llingua que mamasti. Eso nun quier dicir
que soi una persona billingüe y que nun escribo en castellán.
De fechu, tengo dalgún llibru en castellán.
Ye eso,
que los sentimientos afloran nesos momentos
nos que la llingua ta ahí presente. Nel to interior.
-Ser una muyer rural,
nesti casu, muyer cunqueira, como soi,
ye mui difícil poder movete por otros sitios
o tener conexón con otres persones,
otres muyeres que tenga coses en común conmigo.
Güei, gracies a Internet, ye tou más fácil. La espansión.
Pero nel mio casu
el cunqueiro, nós falamos asina, que falamos
con esa forma de pronunciación diferente,
nun había nada escrito en cunqueiro.
Entós, Roberto González Quevedo
foi dar un cursu d'asturianu occidental a Zarréu.
Gracies a él,
empezó que teníemos que facer un llibru.
Y llegamos a la conclusión de que teníemos que buscar
la manera d'escribir. Que nun había.
Gracies a él, surdió la idea de facer un llibru
y llevámoslo a cabu.
Entós,
yo, escritora, nun me siento.
Nel mio casu siempre esplico que soi una muyer cunqueira
que llucha polo de so, que procura mantener
les costumes y les tradiciones, que ye cultura.
Entós,
ye una manera totalmente diferente d'escribir.
Yo escribo col corazón.
Escribo lo que pienso, lo que siento nesi momentu.
-Yo, como autora,
siempre tuve claro que quería escribir en asturianu.
¿Qué pasa?
Que tanto el cuento de "Sali y el mundo de colores"
como la poesía que puedo tener,
incluso artículos de opinión,
porque me parece fundamental con esto de...
que se nos reconozca poder escribir
en cualquier ámbito.
Que pudiera publicar un artículo en asturianu y que no fuera
la cosa más rara del mundo.
El problema que yo tengo es que
hasta hace muy pocos años no tenía
o tenía muy poca conciencia de la necesidad
propia para identificarme...
que tenía para identificarme con mi propia cultura.
Es decir, con mi país, con mi comunidad autónoma.
Y ahora me parece inconcebible. Pero esto es un trabajo interno
de deconstrucción -esta palabra que está tan de moda ahora-,
personal y que, al final, es una cuestión de trayectoria vital.
-Escribir n'asturianu ye una cosa natural.
Yo esprésome n'asturianu. Ye l'idioma
col que crecí
y pa mí ye lo natural.
Lo raro sería facelo n'otru idioma.
Entós, sí que tengo alguna cosa
puntual en castellán, pero siempre son traducciones
del orixinal n'asturianu, porque pa mí ye más fácil,
cómodo, directo, natural, facelo n'asturianu.
Y como tampoco tengo nengún interés en vivir de la lliteratura,
porque a lo meyor entiendo que col públicu que tenemos
na lliteratura asturiana, si realmente tienes un interés tanto
del to ego personal -y nun lo critico-,
realmente ye asina; o un interés económicu
porque te llean más llectores,
a lo meyor podríes intentar probar n'otru idioma, pero nel mio casu
como nun pretendo vivir de la lliteratura,
creo que sería mui complicáu nel mio casu, pues...
fáigolo de la manera más natural que me sal, que ye l'asturianu.
-Date cuenta de que el gallego-asturianu
lo tengo interiorizado.
El castellano, también. Lógicamente.
Pero es mi lengua materna. Entonces, ninguna.
Además, de cualquier cosa. Yo no tengo ningún problema.
La novela "As razóis d'Anxélica" es una novela
que transciende a la República Democrática del Congo.
Y está contada en gallego, porque lo que hablamos allí es gallego.
-Empecé escribiendo en castellán, como tol mundu,
porque ye la llingua na que nos educaron.
N'un momentu determináu entro en contautu
con Movimientu de Reivindicación Llingüística.
Tengo mui bonos modelos, porque conocí na facultá
a Berta Piñán, a Xuan Bello.
Al mesmu tiempu que me comprometía cola llingua, paecióme que...
yera'l momentu d'escribir n'asturianu.
Y nestos momentos nun concibo facelo
en castellán. Ye una cosa que nun m'interesa.
-Hai que tener en cuenta que, si nun s'escribe
na llingua que se fala, escríbese na llingua que se llee.
Esto ye fundamental pa entender por qué munches de les escritores
y munchos de los escritores ñacíos nos 90
entamen a escribir n'español.
Gran parte
tienen una formación filolóxica que ye n'español.
Nun esiste anguaño na Universidá d'Uviéu
unos estudios de Filoloxía Asturiana.
Eso fai sentame a escribir n'español.
Y depués dende ehí se pase al asturianu.
-Pa mí escribir n'asturianu ye conectar.
La conexón. Nun hai más.
Conexón. Cuando conecto, escribo.
Eso quier dicir que toi mui desconectada,
porque escribo mui poco. RI
Ye verdá que toi mui desconectada de la esencia.
Pol desarraigu territorial,
cultural y eses coses.
-Foi una eleición, un compromisu qu'asumí hai munchos años yá.
Nesti momentu, estos años 70
qu'había esti movimientu, esti surdimientu,
esti movimientu de tresformación social, cultural,
llingüística, d'Asturies.
Nos últimos años 70
decidí escribir y escribir n'asturianu. Y nunca más
me lo volví plantegar nin tuvi nenguna dulda.
Nun foi una eleición fácil.
Ye un compromisu políticu, ideolóxicu.
Como tantos compromisos, como'l feminista,
compromisos que vas asumiendo a lo llargo la vida, que vas
cargándolos a la espalda, que formen parte de la to identidá
y nunca más te los vuelves a plantegar.
Nin si son fáciles nin difíciles.
-Escribir n'asturianu, aparte de...
ser la manera natural pa mí d'escribir,
porque ye como pienso, tien tamién un daqué de militancia.
Pienso que cuando escribes n'una llingua minorizada
siempre hai una militancia, porque tienes conciencia
de tar abriendo un camín, intentando dignificar una llingua
que tien problemes pa espardese.
-Creo que'l Surdimientu en xeneral pa la lliteratura asturiana
supón un gran pasu.
La cantidá d'autores que surden ye perimportante.
Yá sabéis qu'enantes tampoco
teníemos munchos autores.
Tamién creo en parte porque perdimos munches obres pel camín.
Pero autores como Berta Piñán, Taresa Lorences o Lourdes Álvarez
son perimportantes pa la lliteratura asturiana.
Y son un referente pa les que vinimos detrás.
-Eso ye lo que te digo.
Pue ser un doble estigma, pero tamién una doble victoria.
Nun hai qu'interpretar les coses tanto nel sentíu negativu.
Somos les grandes perdedores, pero tamién les grandes ganadores
porque resistir a esi doble estigma.
Ye dicir, un paisanu al final tien l'estigma de la llingua.
Pero les escritores tienen l'estigma de la llingua
y el del xéneru. Que ye unu doble.
Polo tanto, si sobrevives a eso hai que quitase la boina.
"Como viemos, la tradición oral ye un elementu clave
pa entender la hestoria de la lliteratura asturiana.
Y más, pa les muyeres.
Qu'acedieron de forma más tardía a la escritura, pero
¿cómo ven güei les muyeres escritores el pesu
de la tradición oral nes sos obres?".
-Nes lliteratures de les llingües minorizaes,
como l'asturianu o'l gallegu,
la lliteratura oral tien un pesu más importante
que n'otres lliteratures porque
foi la forma de tresmisión, incluso cuando la llingua tuvo
más reprimida
o se dexaba más pal ámbitu rústicu.
Nel casu del asturianu, al final hai milenta hestories que foron
tresmitiéndose de xeneración en xeneración.
Creo qu'autores de toles dómines,
hasta los más actuales, beben d'ella.
-La tradición oral xuega un papel perimportante
en toles llingües.
¿Qué pasa? Que les minorizaes y les que,
como la nuestra, va poco tiempu qu'entamó a estandarizase,
tovía ta como más vivo.
Pervivió más nel tiempu porque nun entamemos
una estandarización sieglos atrás.
Camiento que ta... viva.
Mui viva tovía entá güei.
Y de la que bebemos muncha de la xente
que nos dedicamos a la lliteratura.
-Tuvo un papel mui importante
que, por desgracia,
va a menos. Ye dicir,
durante munchos años,
como n'otres lliteratures y llingües,
la tradición oral
fixo d'exe de tresmisión
tuvo un papel fundamental,
tengo la sensación de que na...
últimes xeneraciones esi papel tá entamando a fallar,
porque tán entamando a fallar los falantes.
Y si nun hai xente que...
que fale nun puede tresmitir
esa parte tan importante.
Afortunadamente, pues hai
dalgún... dalgod'esperanza.
Porque, por exemplu,
pienso que yá va pa...
que va facer dos años
publicóse una recopilación fantástica
a cargo de Martín de Villar,
que son 101 cuentos
del conceyu d'El Franco, por exemplu.
Y ehí hai una riqueza absoluta.
Bono, entrevistó a muncha xente
y consiguió tener recoyíos
una parte mui importante.
De xuru, hai otro montón de...
de cuentos, hestories, traballingües, de retafiles, que tán por recoyer.
Pero eso, polo menos, tenémoslo ehí.
-Creo que tien un pesu fundamental, vital,
pa que yo escribiera n'asturianu la tradición oral más que nada.
Porque tolo que me llegaba... Soi d'una familia, como munches
n'Asturies, onde creo que ta mui viva la tradición y tresmisión oral.
Y, sobremanera, nos espacios
de complicidá ente muyeres de diferentes xeneraciones
d'una mesma familia. Entós, crieme siendo mui...
amás siendo consciente de que yera la última xeneración, nesi momentu,
de la tresmisión d'un montón d'hestories, algunes que yeren
rellatos inventaos, los cuentos, los cantares;
y otros que yeren la memoria oral de la xente d'alredor,
la memoria hestórica de les xeneraciones últimes
y, n'especial, tolo que tenía que ver con guerra y posguerra.
Y eso foi lo que fizo que quisiere contar les coses
y contales na llingua na que les recibía.
Eso tamién ye lo que fai que, aparte de tomar la decisión
d'escribir n'asturianu, que yera tamién dir a clases n'asturianu
y d'escribir n'asturianu, que yera dalgo que m'identificaba
como nun lo facía nenguna otra cosa. Y aparte paecíame que yera
lo más coherente y cenciello hasta ciertu puntu de vista;
yera lo más cenciello tamién pa tresmitir exactamente lo mesmo
cola mesma emoción o intentalo cola que yo lo recibiere.
-Mirái si será importante'l papel de la muyer na tresmisión
oral
que'l referente
de les mios muyeres, que son referente pa mí,
el referente d'elles
-na mayoría los casos-, tamién ye una muyer.
Ambás siempre fala de la güela.
Muyer.
Pero güelita
fala de la güela.
Fulana de tal, que me cantó
esta versión de Gerineldo,
aprendiólo con una tía soltera.
Fulana de cual,
que me contó esta versión
del llobu y la raposa,
que son Xuan ya Maruxa,
los nuesos cuentos tradicionales;
aprendió'l cuentu
cola madre que vieno
d'aquella braña.
L'esconxuru
o'l rezu o l'ensalmu
pa curar esto o aquel.lo
que m'enseñó Obdulia,
de Val.le,
de les brañes de L.luarca;
aprendiólo cola güela, que yá lo aprendiera cola güela,
yá que dende munches brañes diben ellí a curase.
Muyer, muyer, muyer, muyer.
"¿Escribir siendo muyer sigue siendo distinto a facelo siendo home?
¿Hai una perspeutiva de xéneru nes obres de les autores d'anguaño?
Les visiones son diverses.
Pero paez que toles escritores de güei coinciden n'atopar
una situación que nun ye de plena igualdá".
-¡Ai! Creo que ye un tema mui controvertíu, difícil.
Había que pensalo y estudialo muncho.
Hai aspeutos...
Evidentemente, hai una perspeuti...
Cada persona n'una situación social equis tien una perspeutiva peculiar,
que ye distinta a la d'otra situación.
Una puede ser la de ser muyer, pero tamién puede ser la de ser probe,
ser ricu. Entós, ¿hasta qué puntu la de ser muyer ye
tan diferente?
Nun lo sé.
Dígote la verdá.
Tenemos, polo menos hasta
nun va munchu tiempu,
tenemos interiorizáu una cultura
que vieno mayoritariamente de la voz masculina.
Pa la mio xeneración pienso que ye tovía mui difícil ser capaz
de ver con claridá esos matices.
Pienso que dientro d'unos años va haber muyeres que van detectar
en nosotros esos aspeutos y van ser capaces de velo meyor.
-La situación de la narrativa de les muyeres
n'asturianu, y n'Asturies en xeneral,
nun ye mui distinta de la que podíamos facer
de cualquier otra llingua minoritaria.
Pese a les voces que dicen que les llingües minoritaries
son "lobbies" de poder, les llingües minoritaries son minoritaries
y les lliteratures n'eses llingües
son tamién lliteratures que tienen
unes problemátiques y situaciones comunes,
en tol estáu español y fuera d'él.
N'otros países va topase lo mesmo.
Como ye bien sabíu...
Amás, les muyeres tán doblemente minorizaes,
pola so condición femenina y pol usu d'una llingua minoritaria.
Casi siempre cuando se fala de la lliteratura de les muyeres
plantégasenos si esiste una lliteratura de muyeres
y otra d'homes.
En sigo mesmo esa entruga yá ta diciéndonos
daqué mui importante. Fálase ensin nengún
pudor de la lliteratura que s'escribió
o que s'escribe nes Canaries o n'Andalucía o la qu'escriben
los de la escuela de Salamanca o de Sevilla.
Y eso nun supón nengún problema. Sin embargu, un fechu tan importante
como ser home o muyer paez que nun ye relevante pa ser gran lliteratura.
Y, evidentemente, ye muncho más relevante que'l llugar onde nacisti.
-Yo no digo que los hombres no tengan sensibilidad femenina. Tiénenla.
Pero no sé si ye por su manera o que lo lleven en los genes
o que ye también la manera en que los hayan educado.
La sensibilidad femenina, no cabe duda de que existe.
Y el sexto sentido femenín,
pa mí, existe.
Igual que en la pintura.
Ves un cuadro
o por lo menos yo -en eso tengo esa sensibilidad-,
ves un cuadro y cuando ye
pintáu por una muyer nóteslo.
Ye otra cosa. Ye otra manera.
Y, claro, la escritura
no sé si ye por la educación,
por la formación,
o que lo lleven en los genes los paisanos,
pero la sensibilidad femenina
existe y nótase.
-A ver, soi psicóloga y paezme que homes y muyeres
nun somos tan estremaos. Lo que ye diferencies cerebrales hai poques.
Y, home, delles biolóxiques hailes. Pero creo que ye la sociedá
la que pon eses diferencies colos roles que nos da, los papeles que
como que yá nos encasillen dende que nacemos.
Y nun me paez que seamos de planetes diferentes.
Paezme que la sociedá ye la mesma pa toos.
Y sí qu'hai una perspeutiva de xéneru porque ye verdá que al ser muyer
vives coses que nunca viviríes si yes un home. Y la mayoría
nun son agradables. Les coses como son. RI
Entós, sí qu'hai una perspeutiva. Pero creo que non sólo la perspeutiva
de xéneru pola parte de la muyer, sinón tamién la perspeutiva
de xéneru masculín, que ye la imperante hasta va cuatro díes.
Y que yo, por exemplu como llectora, noto muncho cuando lleo
a lo meyor coses qu'escribió un home.
Y noto tamién cuando lleo coses qu'escribió una muyer.
Les vivencies que tenemos, a pesar de que la sociedá ye la mesma,
son diferentes.
Pero creo que ye la sociedá. Nun somos tan diferentes.
Nun ye qu'unos vengamos de Venus y otros de Marte. Nin nada d'eso.
Paezme qu'eso son pamplines.
Pero bueno... RI
-A ver, la perspeutiva distinta,
la perspeutiva de xéneru,
matizaría.
En términos xenerales, non.
Y tienme pasáu a veces lleer algo,
nun sabes de quién ye, tás de xuráu,
y pensar que ye d'un home.
Y resulta que ye d'una muyer. Y al contrariu.
Llueu, hai matices.
Hai temes, sentimientos,
hai puntos de vista
que sí tienen más que ver coles muyeres
o los homes, que tienen...
non yá otros temes, sinón otros puntos de vista.
Pero en términos xenerales pienso que non,
que nun hai una perspeutiva de xéneru. Seríen pequeños matices.
-En cuanto a les muyeres creo que...
Dame igual que seyas home que muyer, creo que lo que tienes que facer ye
tener llibertá pa poder espresate.
Entós, el xéneru de les muyeres
puede ser cambiante porque
a mí nun me gusta que nos establezan n'un puntu.
Nun quiero.
¿Por qué por ser muyer nun puedo falar del fútbol?
¿O por ser home nun puedo falar de coser?
Nun tenemos que poner xéneru a la lliteratura.
Paezme que caún s'esprese de lo que quiera y como quiera.
Pa mí eso ye lo más importante.
-Hai obra,
que podía nomar pero nun nomo por ética,
porque nun quiero decir: esta sí o esta non.
Que podía tar escrita perfeutamente por homes y por muyeres.
Esto ye, nun tendría una identidá de xéneru esa obra.
Pero sí hai obres
que se nota perfeutamente que tán escrites por muyeres.
Quiciabes por la tenrura, porque hai maternidá,
porque hai un sentimientu d'amor,
porque hai una...
un amargor de la perda d'una persona que se quier,
que s'estrema muncho de cómo faen los homes.
Sobre tou, eso vese muncho na poesía.
Na poesía femenina, asturiana,
destaca muncho la...
el sentimientu femenín, paezme a mí,
quiciabes más que la...
que na narrativa.
Hai coses que, por exemplu... Coses como
que les muyeres tamién podíamos escribir y cuestionar,
como ye la perda d'oportunidaes llaborales
al ser muyer;
el riesgu que corren muyeres por selo en llugares peligrosos.
Situaciones nes que namás se pueden atopar muyeres.
-Y quisiera facer un pequeñu apunte en cuanto a perspeutiva de xéneru
na direición que falaba Virginia Woolf
en "Una habitación propia",
y ye qu'a les muyeres, aparte de la perspeutiva de xéneru,
ta la perspeutiva económica.
Afeuta tanto a homes como a muyeres, pero a les muyeres mui especialmente
porque la probitú nel mundu y tamién n'Asturies
afeuta más a la muyer que al home.
Esiste la brecha salarial,
el problema de les families monoparentales.
Un 40% d'elles n'Asturies tán en riesgu d'esclusión social.
Y eso, lleváu a la lliteratura, ¿qué implica?
Eso más el cuidáu de la reciella y la xente mayor,
que sigui recayendo nes muyeres; implica que te falta tiempu,
que te falta espaciu,
que te falten medios,
implica que te falten maneres de visibilizar lo que faes.
Nun ye lo mesmo lo que yo puedo escribir mentes voi a la tienda
volviendo del trabayu, yendo a polos guah.es y pensando lo que voi facer.
Y lo escribo n'una notina na parte d'atrás de la cuenta la compra.
Que lo que podría facer si me pudiera sentar delantre l'ordenador,
trés hores, a pensar y a escribir. Nun digo que vaya ser meyor o peor.
Pero de xuru va ser estremao.
-Creo que nun tien qu'haber una perspeutiva de xéneru.
Creo que les muyeres y los homes tienen que tar escribiendo
de temes estremaos y hai munchos;
y que nun tien qu'haber esa diferencia. Agora,
si cuando escribimos algo, un llibru,
tenemos munches idees na cabeza
y si nun se consigue esa igualdá
ente homes y muyeres
ye normal qu'haya esa perspeutiva.
Y a lo meyor que lo haya más ente les muyeres que los homes.
Pero creo qu'eso tamién se ta rompiendo porque
pa esi femenismu, pa conseguir esa igualdá,
paezme que los homes son mui necesarios. Y qu'agora ellos
tán tamién mui sensibilizaos col tema de la muyer.
-El xéneru pa mí siempre foi mui importante, insisto, porque...
Una cosa ye la lliteratura,
que ye bona escríbanla homes o muyeres.
Eso ta claro.
Agora, el xéneru pa mí ye un posicionamientu nidiu
dende'l primer momentu. Porque yo fice Hestoria,
especialicéme n'Hestoria de la Muyer.
Y la hestoria de la muyer ye la historia de la ocultación d'esta,
del ningunéu permanente de la muyer al traviés de la hestoria.
-¿Les muyeres dientro de los medios de comunicación?
Hai munches profesionales. Somos mayoría en les facultaes
de periodismu. Lo que sigue siendo complicáu ye que nos...
nos den accesu a los temes importantes, a les direcciones
y a llevar la voz cantante.
Somos obreres de la escritura.
Y tovía hai que romper techos y barreres de cristal, por inercies
y polo que comentaba enantes de la cantidád'homes que se...
qu'ente ellos mesmos se lo guisen y se lo comen. Y olvídasenos.
Y cada vez hai más consciencia de que tenemos que tar ehí.
Lo único que...
Ye como por poner la nota de color a veces.
Lo que nun me gusta muncho.
Pero creo que cada vez
se reconoz más que nun somos una nota de color,
sinón que somos una voz propia y fuerte que tien que tar ehí.
-Creo que tamos agora nun momentu perbono.
Especialmente, na lliteratura n'asturianu.
Porque creo que ye una de les lliteratures onde ta alcanzándose más
esta paridá d'escritores, homes y muyeres.
Más quiciabes que n'otres llingües.
Nel casu del asturianu,
tenemos exemplos de grandes poetes, narradores, ensayistes incluso.
Y creo que ye un...
qu'agora mesmo tamos n'una situación mui positiva pa la paridá de xéneru.
"Yá viemos que muyeres escritores siguen viendo dificultaes.
¿Qué asocede?
¿Cómo puede iguase esta situación?
¿Y qué falta por facer pa que'l futuru seya más igualitariu
na lliteratura asturiana?".
-Pa conseguir la igualdá de les muyeres na lliteratura asturiana
creo que ye necesario conseguir la igualdá de les muyeres.
Paez una obviedá, pero nun lu ye.
Nun pue haber igualdá de les muyeres
en nengún campu, nin científicu nin empresarial nin lliterariu,
mientres nun haya una igualdá real na sociedá.
-Creo que les muyeres seguimos teniendo un problema fundamental
que creo que ye mental, lo que se llama 'El techu de cristal',
pero qu'amás creo que somos les propies muyeres
les que lu ponemos.
Esto nun quier dicir que no seya la sociedá la que lu pon tamién.
Pero les muyeres siempre retraémonos muncho más
a la hora de:
Bueno, hai que salir na tele a esplicar nun sé qué.
Bueno, non. Vete tu.
Siempre al paisanu, al home.
La muyer... ¿Por qué?
Bueno, porque cuesta salir d'esi...
d'esa zona supuestamente de confort, que ye lo priváu,
y ponete no públicu, ¿non?
Entós, creo que la muyer
tien que facer un esfuerzu por...
o tenemos que facer un esfuerzu por visibilizanos más.
Bueno, dicir: "Equí toi yo".
Y si hai que salir na tele voi.
Y si hai que dir a representar
voi yo como muyer.
Creo qu'esi puntu fáltanos.
Siempre tendemos a retraenos.
Y si hai ente home y muyer:
"Bueno, que vaya él, que sabe más que yo,
esplícase más y tien más tiempu. Yo tengo que facer la cena".
Eses coses funcionen tovía ensin danos cuenta. Funciona muncho.
-Que podamos deprender na escuela
nomes d'autores que yo nun pude deprender.
Y que tampoco tán
conociendo del too los nenos güei,
como Xovellanos, González Rubín.
Que podamos
da-y l'estatus
académicu que deben tener.
-La conciliación nun ye fácil.
Cuando yes xoven y tienes qu'escribir una novela ye mui distinto.
Porque paez que non, pero la división de tarees nel hogar
nun lo tenemos mui llográu.
Creo qu'ún de los primeros factores ye'l tiempu.
Tienes que disponer de tiempu. Otra cosa ye...
La mio primer novela,
novela gorda, escribila con 40 años.
L'anterior foi "Breve hestoria d'Asturies",
que foi l'aniciu de la carrera.
Pero la primer novela escribila cuando realmente yá tenía
resuelto'l trabayu y yá realmente
decidí sacar alantre una vida lliteraria,
que me llevaría más o menos esfuerzu,
pero yá tenía consolidáu lo que yera buscate la vida, les oposiciones.
Pero si tienes que tar buscándote la vida y escribir una novela...
Nun quiero dicir que nun se publiquen porque nun les haya.
Que tamién ye verdá que munchos guarden les noveles nel caxón
y sácanles depués.
-El camín, la parte de la creación de nueves hestories,
tira un poquitín tamién por eso, nuevos modelos de muyer,
de familia, un llinguaxe más inclusivu.
Yo, vamos, alentaría un poco a los escritores que fueran
por esi camín, de facer normal lo que ye normal na sociedá.
-Creo qu'otra cuestión qu'habría que valorar
ye la rellación de...
el cambiu qu'hai
nos años 80 y 90
de les escritores colos medios de difusión
y cola institucionalización d'una lliteratura n'asturianu.
Esto ye, les revistes, los premios y les editoriales.
Tenemos muyeres con participación activa nes revistes.
Berta Piñán n'Adréi, ente otros munchos exemplos.
Tenemos poetes que ganen
los premios más importantes que tenemos.
Premios Teodoro Cuesta, Xuan María Acebal,
el premiu Xosefa Xovellanos, que gana más tarde Esther Prieto.
Y tenemos muyeres na edición.
Ye mui importante entós valorar
non sólo les obres escrites por muyeres,
sinón tamién el papel
nesi camín hacia la institucionalización,
hacia la normalización d'un campu cultural n'asturianu.
Eso ye dalgo que nun podemos tampoco
perder de vista a la hora d'estudiar la lliteratura.
La lliteratura ta inserta n'un paronama muncho más amplio.
"Dempués de 40 años de llabor na normalización de la muyer
na lliteratura, les muyeres encaren el futuru con decisión.
¿Cómo ven les autores del Surdimientu
a les nueves xeneraciones?
¿Cómo se ven elles, les más moces, a sí mesmes?
Y ¿qué futuru mos espera?".
-Creo qu'hubo
un momentu fundamental
a la hora de falar de la lliteratura
que se ta faciendo anguaño n'Asturies,
que foi la celebración de la Xunta d'Escritores
nel añu 2017.
La Xunta d'Escritores valora
por primer vez
a un grupu d'autores que nacimos nos años 90
y que paez que traemos
delles preocupaciones distintes. Nun sé si ye
la cuestión un poco 'millennial',
nun sé si ye
que yá vivimos, estudiamos
y nos formamos
d'una manera mui distinta a como lo ficieron
los autores de los años 80 y 90.
Sí que tengo que dicir que noto
que na cuestión de xéneru,
na cuestión de la identidá feminista,
hai una clara continuidá
con respecto a estes escritores de los 80 y 90.
Anque depués la forma seya distinta, anque depués
podamos separanos más d'una poesía
de la esperiencia
o que tratemos otros temes.
Creo que'l legáu d'elles ye fundamental
pa la poesía que se ta escribiendo agora.
La lliteratura en xeneral.
-Bueno, lo que veo ye que les autores que tán apaeciendo
son autores, de mano, muncho más formaes,
con una perspeutiva de xéneru muncho más clara.
Y en xeneral, como más axenes a los prexuicios,
tanto llingüísticos como de xéneru.
Ye dicir, muncho más preparaes pa...
Bueno, pa encarar esos prexuicios.
Entós, creo que lo otro nun quita... Lo uno nun quita lo otro.
Que tán les dos coses interrellacionaes.
Bueno, veo que son moces mui poderoses, por decilo asina.
-Creo que ta saliendo una estaya de neñes
que son realmente impresionantes.
Nel proyectu d'Añades, que toi metía y tamién Marta Mori y Esther García,
que yá son clásiques;
pero hai moces como Laura Marcos, que son verdaderes promeses de futuru.
Y da gustu ver cómo escriben,
que reciben premios.
Y bueno...
Creo que tamos ganando la batalla.
Del asturianu, seguro.
Y les muyeres tamos posicionándonos mui p'alantre n'ello.
-N'Asturies, por suerte, tenemos una xeneración de muyeres escritores,
moces,
que yá nun tienen nada que ver col Surdimientu,
qu'emplegan la llingua asturiana
con muncha solvencia.
Tienen un conocimientu mui bono
de la lliteratura, de la llingua asturiana,
de les lliteratures españoles y n'otres llingües.
Son escritores yá toes elles
políglotes.
Munches escriben indistintamente en castellán, n'asturianu.
Y aporten muncha calidá a la lliteratura asturiana.
Una calidá ensin complexos,
ensin tener que reafirmase llingüísticamente...
Nun sé, tapeciendo la llingua qu'emplegan, por exemplu.
Y aporten un puntu de vista, un conocimientu...
Son fíes d'otra xeneración, d'otru contestu hestóricu, social, cultural,
políticu. Eso nótase.
Y creo que son un grupu brillante,
mui bono. Nun sé...
Laura Marcos, Vanessa Gutiérrez,
Raquel Menéndez.
En fin, mui bones escritores.
-Tengo la suerte de formar parte d'una de les primeres xeneraciones
d'escolinos yá
onde la llingua
entra mui tempranamente nel sistema educativu,
na escuela que fui.
Y...
Y con maestros y maestres mui implicaos.
Y onde, pues...
La verdá que na escuela onde fui
yera bien normal lleer y escribir n'asturianu.
Taba tou mui...
Entós, realmente pa mí
casi empecé a escribir lliterariamente,
estes primeres coses que faes na escuela, d'escribir cuentos,
prácticamente foi al empar.
-A les nueves xeneraciones, como muyer yá
adulta que soi... RI
véoles a tope.
Véoles mui conscientes de munches coses nes que...
pienso que la mio xeneración nun tábemos pensando,
o tardamos n'entamar a pensar.
Y véoles
en tolos campos.
Y na poesía n'asturianu nun ye esceición.
Conscientes del camín que ficieron
enantes otres muyeres, autores.
Deudores d'eso y sabedores
del testigu que tán garrando.
Pa mí ye motivador.
Y como llectora ye entusiasmante
tar viendo lo que tán faciendo xeneraciones más moces.
Y pienso qu'apunta bien.
-Les muyeres qu'entren agora na lliteratura asturiana faenlo
dende una situación y una perspeutiva
un poco... muncho más estremada de la que les ficimos enantes.
Yo véoles más llibres al escribir, más segures.
Préstame muncho la lliteratura que tán faciendo. Sicasí,
ye verdá que seguimos careciendo
d'un problema cuasi endémicu.
Y ye l'encasillamientu
na lliteratura infantil y poesía.
Si m'entrugáis agora nun soi quién a decivos
nin una sola autora asturiana de teatru.
Nun tengo nenguna que me venga a la tiesta.
Eso ye sintomáticu.
Ye...
señal de que seguimos...
Si pienso en poetes, sí. Si pienso en novelistes, poques.
Si pienso en cuentistes, yá vos encuentro unes poques más.
Pero hai cuestiones como'l teatru, l'ensayu, que nun soi quién
a decite un nome.
-Hai muyeres mui moces entá
que tán...
que tán sobresaliendo, algamando premios lliterarios,
tán publicando.
Y paezme que ye un fechu mui ilusionante ya interesante
pa siguir p'alantre con ilusión.
-Nun puedo decir más que toi encantada con esta xente xoven,
que sal con tanta fuercia, ganes,
con tantu ímpetu,
esperimentando con otres, cambiando.
Xuventú transgresora, nel bon sentíu de la pallabra.
Esta rebeldía,
esti amor pola llingua, pola cultura, polo asturianu,
esti empuxe que tienen.
Toi encantada y, aparte, les coses
tan bones que faen de les lletres,
de les poesíes, de les noveles que tán faciendo.
-Yo siéntome parte de la xeneración de los escritores
que compartimos, más o menos, un rangu d'edá paecíu.
Munchos escribimos en Formientu.
Y creo qu'eso ye como un rasgu...
non xeneracional, pero que sí que nos...
que nos fai un poco grupu.
-Yá encontraron muncho fecho.
Yá tienen, digamos, que poner los detalles, porque
encontraron munches puertes abiertes.
Tienen bibliografíes, referencies.
-Al final, les escritores d'esta xeneración
vivimos n'otra época hestórica,
con unes facilidaes que nun teníen otres autores d'otres dómines.
Entós, creo qu'eso inflúi n'una parte
mui bona nel fechu de que podemos escribir con total llibertá
bebiendo de lo que yá escribieron otres muyeres.
Y qu'amás podemos esfrutar más de lo que ye la lliteratura
y la escritura.
-Vamos avanzando, pienso, que de manera imparable
hacia un horizonte que sí que va ser feminista, porque va traer
la radical igualdá de les persones.
-Puedo dicir que la lliteratura asturiana sigue teniendo futuru
si cuidamos d'ella, si seguimos faciendo que se produza.
Y, sobre tou, si les muyeres asturianes qu'escriben agora
nun s'olviden de que son muyeres del sieglu XXI y asturianes.
Les trés coses: son muyeres, del sieglu XXI y asturianes.
-En cuestión de...
de lliteratura,
consciente de ser muyer,
van peganos una pasada mui guapa a les xeneraciones anteriores.
Y creo que...
que van danos una lleición. Amás, una lleición
de lliteratura bien escrita.
De lo cual
allégrome muncho. Creo que tenemos futuru.
Trés sieglos.
Decenes de muyeres escritores de tolos tiempos.
Y muncha, muncha lliteratura pa esfrutar.
Espero qu'esti viaxe vos sirviera pa conocer más
a estes maraviyoses muyeres que mos apurrieron a tola sociedá
una lliteratura bayurosa.
"Elles son les protagonistes.
Pero nós, vós, somos los y les llectores
que tenemos que da-yos vida a les sos obres,
como meyor se pue facer, lleéndoles.
Y tresmitiéndoles".